Doložka prednosti
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo dopravy, výstavby a regionálneho rozvoja Slovenskej republiky 

2.	Názov zmluvy: Návrh na pristúpenie Slovenskej republiky k Protokolu z roku 1992, ktorým sa mení a dopĺňa Medzinárodný dohovor o zriadení medzinárodného fondu na kompenzáciu škôd vzniknutých v dôsledku znečistenia ropnými látkami, 1971 (FUND PROT 1992) 

3.	Účel a predmet zmluvy a jeho úprava v právnom poriadku Slovenskej republiky:
Cieľom predkladaného návrhu FUND protokolu 1992 je vytvoriť právne podmienky 
na zabránenie znečisťovaniu spôsobeného únikom ropných látok a zabezpečenie efektívnej formy odškodnenia tých, ktorí utrpeli ujmu spôsobenú únikom a následným znečistením ropnými látkami. Dôležitý je vzhľadom na záujmy EÚ a jej členských štátov, pretože zabezpečuje efektívnejšiu ochranu poškodených na základe medzinárodných pravidiel zodpovednosti za znečisťovanie morí v súlade s „Dohovorom Organizácie Spojených národov o morskom práve“ z 10. decembra 1982. 

4.	Priama úprava práv alebo povinností fyzických osôb alebo právnických osôb:
FUND protokol 1992 upravuje práva a povinnosti fyzických osôb aj právnických osôb v článku 2 ods. 2, článkoch 4, 6, 7, 9, 10, 13, 15, 34, 36 bis a článku 37 záverečných ustanovení protokolu.  

5.	Úprava predmetu medzinárodnej zmluvy v práve EÚ:
V primárnom práve EÚ je daná problematika upravená v 3. časti Hlave VI (Doprava) Zmluvy o fungovaní Európskej únie. V sekundárnom práve EÚ je daná problematika upravená v smernici EP a Rady 2009/21/ES o plnení povinností vlajkového štátu. FUND protokol 1992 je v úplnej zhode s právom EÚ. 

6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
FUND protokol 1992 je mnohostrannou medzinárodnou zmluvou prezidentskej povahy v zmysle článku 7 ods. 4 Ústavy SR, ktorá priamo zakladá práva alebo povinnosti fyzických osôb alebo právnických osôb, a preto sa vyžaduje pred ratifikáciou súhlas Národnej rady Slovenskej republiky.  

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
FUND protokol 1992 je mnohostrannou medzinárodnou zmluvou prezidentskej povahy v zmysle článku 7 ods. 5 Ústavy SR, ktorá priamo zakladá práva alebo povinnosti fyzických osôb alebo právnických osôb a má prednosť pred zákonmi Slovenskej republiky. 

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok: 
Na vykonávanie FUND protokolu 1992 nie je potrebné meniť ani prijať žiadne vnútroštátne právne predpisy alebo ich jednotlivé ustanovenia, ktorých sa medzinárodná zmluva týka.